וס אנדרסון, 2005
**וסלי ויילס "וס" אנדרסון** (באנגלית: **Wesley Wales "Wes" Anderson**;‏ נולד ב-1 במאי 1969) הוא תסריטאי, מפיק ובמאי סרטי קולנוע ופרסומות אמריקאי. סרטיו מאופיינים בסגנון חזותי ייחודי ובהקפדה יתרה על סימטריה, תנועות מצלמה מדויקות, צבעים אופייניים וסצנות הכוללות הילוך איטי. רבים מסרטיו עוסקים ביחסים משפחתיים שבורים או רעועים.

ביוגרפיה
--------

אנדרסון נולד ביוסטון, טקסס שבארצות הברית. הוא למד בבית הספר הפרטי "סיינט ג'ון" ביוסטון, שבו השתמש מאוחר יותר כאתר צילומים לסרטו "המרוץ לצמרת של מקס פישר" (במקור: Rushmore). אנדרסון למד פילוסופיה באוניברסיטת טקסס, שם פגש בשותפו ליצירה לעתיד אוון וילסון.

### חיים אישיים

אנדרסון נמצא במערכת יחסים רומנטית עם ג'ומאן מאלוף (Juman Malouf), ביתה של הסופרת חנאן אל-שייח'. לאדנרסון ולמאלוף בת משותפת בשם פרייה (Freya).

אנדרסון מתגורר בפריז.

סרטיו
-----

וס אנדרסון עם נואה באומבך, 2006
אחד המאפיינים המשותפים לסרטים רבים של אנדרסון הוא היעדר דמויות רעות: הדמויות בסרטיו עלולות לעיתים קרובות לעשות טעויות ואף לפגוע באחרים, אך הן תמיד עושות זאת בתום לב. המחסור ביריבים מסורתיים בסרטיו של אנדרסון מוביל את הדמויות ליחסים אינטימיים יותר האחת עם השנייה וממקם את הבעיות והקונפליקטים של הדמויות בתוך עצמן או עם משפחתן וחבריהן במקום עם אויבים שיש להכריע.

אנדרסון מונה בין השפעותיו הקולנועיות את במאי הגל החדש הצרפתי פרנסואה טריפו ולואי מאל, איתם הוא חולק את אפיון הדמויות השופע והנטייה לטרגיות-קומית: סרטיו של אנדרסון מוגדרים כקומדיות אף על פי שחוש ההומור בהם דורש זמן התרגלות ופונה לקהל מצומצם.

בסרטיו, "משפחת טננבאום" (The Royal Tenenbaums) משנת 2001 ו"עמוק במים" (The Life Aquatic with Steve Zissou) משנת 2004, צורת הבימוי מזכירה תצוגת ראווה. המצלמה נשארת סטטית לעיתים קרובות ומאפשרת לצופים לבחון היטב את מוקד הסצנה. הפריימים עצמם מציגים סצינות עמוסות אביזרים (props), דמויות רקע וצבעים חיים המדגישים ומעשירים את הדמויות הראשיות בתמונה ואת הדיאלוג הפנימי הפתוח ביניהן. אנדרסון מיומן במיוחד בשילוב אלמנטים תיאטרליים בסרטיו, במיוחד בסצינות המחזות בסרטים המסע לצמרת של מקס פישר ומשפחת טננבאום ובסטים המפורטים שבסרט עמוק במים. את הצילום הרב-ממדי של אנדרסון משלימה עבודתו של המלחין (וסולן להקת דבו (Devo)) מארק מאדרסבו שכתב קטעים מוזיקליים ל"פשיעות קטנות" (Bottle Rocket) משנת 1996, למסע לצמרת של מקס פישר, למשפחת טננבאום ולעמוק במים. השחקן והמוזיקאי הברזילאי סו ג'ורג' (Seu Jorge) תרם אף הוא לפסקול הסרט עמוק במים עם עיבודים אקוסטיים לשירי הזמר דייוויד בואי בשפה הפורטוגזית. סרטו רכבת לדארג'ילינג משנת 2007 מספר את סיפורם של שלושה אחים מנוכרים הנוסעים למסע בהודו.

אנדרסון מעביר בסרטיו מסרים רבים של פייסנות, מחילה וחנינה. על פי אנדרסון, כל הדמויות שמופיעות בסרטיו זכאיות לכפרה, כולל כישלונות מהלכים כמו הרמן בלום וסטיב זיסו (השחקן ביל מארי במקס פישר ועמוק במים) או רמאים ותחמנים כמו רויאל טננבאום (השחקן ג'ין הקמן במשפחת טננבאום). בין דמויותיו של אנדרסון מוצבים תחילה סייגים ומחסומים שונים, אך אלה עם הזמן נעלמים כאשר הדמויות מכירות בפגמים ובתשוקות האמיתיות של עצמן ושל האחרים. בדרך כלל, סרטיו של אנדרסון מסתיימים כאשר מספר פתילי עלילה נפתרים ויחסים בין אישיים שבים על כנם.
סימן היכר נוסף של סרטיו של אנדרסון הוא שתמיד מופיעות בהן מספר דמויות במדים או חליפות ספורט תואמות וכל סרט מסתיים בהילוך איטי.

ב-2005 הפיק אנדרסון סרט בשם "חיים בין השורות" (The Squid And The Whale), שאותו ביים נוח באומבך שהשתתף בכתיבת עמוק במים. הסרט זכה בשני פרסים בפסטיבל סאנדנס באותה שנה.

בסרט עמוק במים השתמש אנדרסון לראשונה באפקטים מיוחדים ליצירת היצורים התת-מימיים המופיעים בסרט בשיטת אנימציית בובות. העבודה בשיטה זו עוררה בו עניין רב שבא לידי ביטוי בסרטו "מר שועל המהולל" שנעשה כולו באנימציית בובות, עיבוד לספרו של רואלד דאל.

ב-2014 ביים והיה חלק ממפיקי הסרט "מלון גרנד בודפשט". הסרט זכה בפרס גלובוס הזהב בקטגוריית הסרט הקומי\מוזיקלי הטוב ביותר ובנוסף זכה בארבעה פרסי אוסקר בקטגוריות שונות: פס-קול, עיצוב התפאורה, עיצוב התלבושות, איפור ועיצוב שיער. סרטו של אנדרסון התקבל בביקורות נלהבות בשל הבימוי הייחודי, בין היתר, באתר הביקורות Rotten Tomatoes זכה הסרט בציון\דירוג של כ-92%.

ב-2018 ביים את "אי הכלבים".

ב-2021 ביים את "הכרוניקה הצרפתית".

ב-2023 ביים את "אסטרואיד סיטי".

שבחים וביקורות
--------------

הביקורות על סרטיו של אנדרסון בדרך כלל חלוקות. לאחר יציאת המסע לצמרת של מקס פישר מבקרים רבים טענו כי טעמו הייחודי של הבמאי במשחק והייצוג החזותי הוא מעובד יתר על המידה, יומרני ונטול תוכן רגשי. טענה רווחת בקרב המבקרים את אנדרסון היא כי את סגנון עבודותיו יכול הצופה או לקנות ולאהוב, או לסלוד ולפסוק כי הוא מעצבן ועמוס מדי, ללא טעמי ביניים.

במאמר בשם "The Next Scorsese" ("הסקורסזה הבא") Esquire:The Next Scorsese:Wes Anderson, web.archive.org, ‏2005-04-06 שהתפרסם במגזין Esquire במרץ 2000, מינה הבמאי מרטין סקורסזה את אנדרסון Esquire:The Next Scorsese, web.archive.org, ‏2006-01-11 ליורשו, "הסקורסזה הבא", ואף ציין במקום אחר כי אנדרסון הוא הבמאי החדש האהוב עליו בשנות ה-90.

סגנונו המיוחד של אנדרסון סחף אחריו קהל גדול של מעריצים שאף מנסים לצלם תמונות או קטעי וידאו שמזכירים את הסגנון שלו.

שיתופי פעולה בולטים
-------------------

| שחקנים / סרטים | 1996 | 1998 | 2001 | 2004 | 2007 | 2009 | 2012 | 2014 | 2018 | 2021 | 2023 |
| --- | --- | --- | --- | --- | --- | --- | --- | --- | --- | --- | --- |
| **פשיעות קטנות** | **המרוץ לצמרת של מקס פישר** | **משפחת טננבאום** | **עמוק במים** | **רכבת לדארג'ילינג** | **מר שועל המהולל** | **ממלכת אור הירח** | **מלון גרנד בודפשט** | **אי הכלבים** | **הכרוניקה הצרפתית** | **אסטרואיד סיטי** | **הסיפור המופלא של הנרי שוגר** | **הברבור** | **לוכד העכברושים** | **רעל** |
| אוון וילסון | כן | כן | כן | כן | כן | כן |  | כן |  | כן |  |  |  |  |  |
| Kumar Pallana | כן | כן | כן |  | כן |  |  |  |  |  |  |  |  |  |  |
| Stephen Dignan | כן | כן | כן |  |  |  |  |  |  |  |  |  |  |  |  |
| Dipak Pallana | כן | כן | כן |  |  |  |  |  |  |  |  |  |  |  |  |
| בריאן טננבאום | כן | כן | כן |  |  |  |  |  |  |  |  |  |  |  |  |
| אנדרו וילסון | כן | כן | כן |  |  |  |  |  |  |  |  |  |  |  |  |
| לוק וילסון | כן | כן | כן |  |  |  |  |  |  |  |  |  |  |  |  |
| ביל מארי |  | כן | כן | כן | כן | כן | כן | כן | כן | כן |  |  |  |  |  |
| אריק אנדרסון |  | כן | כן | כן |  | כן | כן |  |  |  |  |  |  |  |  |
| סימור קאסל |  | כן | כן | כן |  |  |  |  |  |  |  |  |  |  |  |
| ג'ייסון שוורצמן |  | כן |  |  | כן | כן | כן | כן |  | כן | כן |  |  |  |  |
| Wallace Wolodarsky |  | כן |  |  | כן | כן |  | כן |  | כן |  |  |  |  |  |
| אנג'ליקה יוסטון |  |  |  | כן | כן | כן |  |  |  | כן | כן |  |  |  |  |
| Larry Pine |  |  | כן |  |  |  | כן | כן |  | כן |  |  |  |  |  |
| Waris Ahluwalia |  |  |  | כן | כן |  |  | כן |  |  |  |  |  |  |  |
| וילם דפו |  |  |  | כן |  | כן |  | כן |  | כן | כן |  |  |  |  |
| ג'ף גולדבלום |  |  |  | כן |  |  |  | כן | כן |  | כן |  |  |  |  |
| אדריאן ברודי |  |  |  |  | כן | כן |  | כן |  | כן | כן |  |  |  |  |
| טילדה סווינטון |  |  |  |  |  |  | כן | כן | כן | כן | כן |  |  |  |  |
| בוב בלבן |  |  |  |  |  |  |  |  | כן | כן | כן |  |  |  |  |
| אדווארד נורטון |  |  |  |  |  |  | כן | כן | כן | כן | כן |  |  |  |  |
| הארווי קייטל |  |  |  |  |  |  | כן | כן | כן |  |  |  |  |  |  |
| פרנסס מקדורמנד |  |  |  |  |  |  | כן |  | כן | כן |  |  |  |  |  |
| ג'ק ראיין |  |  |  |  |  |  | כן |  | כן |  | כן |  |  |  |  |
| פישר סטיבנס |  |  |  |  |  |  |  | כן | כן | כן | כן |  |  |  |  |
| טוני רוולורי |  |  |  |  |  |  |  | כן |  | כן | כן |  |  |  |  |
| לייב שרייבר |  |  |  |  |  |  |  |  | כן | כן | כן |  |  |  |  |
| רייף פיינס |  |  |  |  |  |  |  | כן |  |  |  | כן | כן | כן | כן |
| רופרט פרנד |  |  |  |  |  |  |  |  |  | כן | כן |  | כן | כן | כן |

פילמוגרפיה
----------

וס אנדרסון בפסטיבל ברלין, 2015
### כבמאי

#### סרטים באורך מלא

* 1996 - פשיעות קטנות - *Bottle Rocket*
* 1998 - המרוץ לצמרת של מקס פישר - *Rushmore*
* 2001 - משפחת טננבאום - *The Royal Tenenbaums*
* 2004 - עמוק במים - *The Life Aquatic With Steve Zissou*
* 2007 - רכבת לדארג'ילינג - *The Darjeeling Limited*
* 2009 - מר שועל המהולל - *Fantastic Mr Fox* (סרט אנימציה)
* 2012 - ממלכת אור הירח - *Moonrise Kingdom*
* 2014 - מלון גרנד בודפשט - *The Grand Budapest Hotel*
* 2018 - אי הכלבים - *Isle of Dogs* (סרט אנימציה)
* 2021 - הכרוניקה הצרפתית - *The French Dispatch of the Liberty, Kansas Evening Sun*
* 2023 - אסטרואיד סיטי - *Asteroid City*

#### סרטים קצרים

* 1994 - פשיעות קטנות - *Bottle Rocket*
* 2007 - מלון שבלייה - *Hotel Chevalier* (הוקרן בחלק מההקרנות לפני "רכבת לדארג'ילינג")
* 2023 - אוסף ראל דאל (4 סרטים קצרים)
	+ הסיפור המופלא של הנרי שוגר - *The Wonderful Story of Henry Sugar*
	+ הברבור - *The Swan*
	+ לוכד העכברושים - *The Rat Catcher*
	+ רעל - *Poison*

##### פרסומות

* 2013 - פראדה קנדי - *Prada Candy L'Eau* (סרט קצר לפראדה בכיכובה של לאה סדו)
* 2013 - הטירה קבלקנטי - *Castello Cavalcanti* (גם כן סרט קצר לפראדה, בכיכובו של ג'ייסון שוורצמן)

### כמפיק

* 2005 - חיים בין השורות (סרטו של נואה באומבך)

קישורים חיצוניים
----------------

ויקישיתוף מדיה וקבצים בנושא **וס אנדרסון** בוויקישיתוף

* וס אנדרסון, במסד הנתונים הקולנועיים IMDb (באנגלית)
* וס אנדרסון, באתר "אידיבי", מאגר הידע העברי לקולנוע ישראלי ועולמי
* וס אנדרסון, באתר AllMovie (באנגלית)
* וס אנדרסון, באתר Rotten Tomatoes (באנגלית)
* וס אנדרסון, באתר Box Office Mojo (באנגלית)
* וס אנדרסון, במסד הנתונים הקולנועיים KinoPoisk (ברוסית)
* וס אנדרסון, באתר MusicBrainz (באנגלית)
* וס אנדרסון, באתר Discogs (באנגלית)
* Into The Deep, מאמר מקיף על אנדרסון מתוך עיתון הגארדיאן (12 בפברואר 2005)
* חמישה סימנים שמעידים כי אתה צופה בסרט של וס אנדרסון
* חמישה מאמרי וידאו קצרים על פרטי תוכן שהשפיעו על סרטיו של ווס אנדרסון (באנגלית)
* דני סגל, עשה זאת בעצמך: כך תחקו את ווס אנדרסון בעשרה צעדים, באתר nrg‏, 28 במאי 2012
* אבנר שביט‏, "ממלכת אור הירח": ראיון בלעדי עם ווס אנדרסון, באתר וואלה!‏, 31 במאי 2012
* אתר למנויים בלבד דייב איצקוף, הניו יורק טיימס, הסרט הראשון של וס אנדרסון שיש בו נבלים אמיתיים, באתר הארץ, 9 במרץ 2014
* אמיר קמינר, כלבים, פוליטיקה והשראה יפנית: ריאיון עם הבמאי ווס אנדרסון, באתר ynet, 31 ביולי 2018
* וס אנדרסון, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007349758005171
* BIBSYS: 1056004
* BNE: XX1299068
* BnF: cb14495196m (data)
* CANTIC: a1170276x
* CiNii: DA13919793
* GND: 13069164X
* ICCU: UBOV720547
* ISNI: 0000 0000 8161 1399
* LCCN: no97077236
* LNB: 000252975
* MusicBrainz: 6badb16a-f799-4b96-934a-46032304d993
* NDL: 001223109
* NKC: xx0054342
* NLA: 56697881
* NLK: KAC201102509
* NLP: a0000002748719
* NTA: 194578240
* RERO: 02-A012352759
* SNAC: w6f77bsc
* SUDOC: 086229052
* Trove: 1676543
* ULAN: 500330774
* VIAF: 85650609
* WorldCat: lccn-no97077236

 |